Eru ekki allir spenntir að gleyma kostnaðarrammanum og byggingareglugerðinni í smá stund ? Arkitektafélag Íslands fer í annað sinn af stað með piparkökuhúsakeppni fyrir félagsmenn . Þetta er kjörið tækifæri fyrir arkitekta og arkitektastofur landsins til að taka sér smá frí frá erli dagsins , eiga huggulegan dag saman og gefa sköpunarkraftinum lausan tauminn . Glæsilegir vinningar í boði ! Afrakstur vinnunnar verður síðan til sýnis á Kjarvalsstöðum í einu viku . Í fyrra voru margir sem sóttu sýninguna á Kjarvalsstöðum en hún fékk gríðarlega mikla umfjöllun í fjölmiðlum . Meðal annars á RÚV , Stöð 2 , á Hringbraut , Morgunblaðinu , Fréttablaðinu og DV . Þetta er því einnig kjörið tækifæri fyrir arkitektastofur landsins að kynna sig fyrir almenningi á skemmtilegan hátt . Sýningin á húsunum verður opnuð með pompi og pragt og myndum af húsunum verður dreift víða og fá eflaust mikið pláss á samfélagsmiðlum . 30. nóvember – skilafrestur kl. 12.00 . Húsum skilað á Kjarvalsstaði 30. nóvember – 7. desember-Húsin til sýnis á Kjarvalsstöðum í Reykjavík Samkeppnislýsing : Samkeppnin er opin öllum arkitektum í Arkitektafélagi Íslands . Einstaklingar sem og teymi og / eða stofur geta tekið þátt . Húsið sem byggt er þarf að vera höfundarverk þátttakenda . Það má vera frumhönnun fyrir keppnina og gert eftir teikningu eða húsi sem arkitektinn / stofna hefur þegar látið byggja . Húsið þarf þó fyrst og fremst að vera glæsilegt og gómsætt ! Skráið ykkur í keppnina með því að senda póst á gerdur@ai.is #arkipiparkökur verður notað og hvetjum við arkitekta til þess að deila myndum á samfélagsmiðla og einnig til þess að fylgjast grannt með keppinautum . Við þökkum Listasafni Reykjavíkur kærlega fyrir að hleypa okkur inn á Kjarvalsstaði með þessa skemmtilegu sýningu .